Source: http://docplayer.fi/9123586-Verensiirtotoiminnan-ohjeistus-tampereen-yliopistollisen-sairaalan-hoitohenkilostolle.html
Timestamp: 2018-11-16 14:24:10+00:00
Document Index: 2789061

Matched Legal Cases: ['kko ', 'kko ', 'KKO ', 'kko ', 'KKO ', 'kko ', 'KKO ', 'HD ', 'kko ']

VERENSIIRTOTOIMINNAN OHJEISTUS TAMPEREEN YLIOPISTOLLISEN SAIRAALAN HOITOHENKILÖSTÖLLE - PDF
Download "VERENSIIRTOTOIMINNAN OHJEISTUS TAMPEREEN YLIOPISTOLLISEN SAIRAALAN HOITOHENKILÖSTÖLLE"
1 VERENSIIRTOTOIMINNAN OHJEISTUS TAMPEREEN YLIOPISTOLLISEN SAIRAALAN HOITOHENKILÖSTÖLLE Heidi Palomäki Miia Taipale Opinnäytetyö Syyskuu 2009 Bioanalytiikan koulutusohjelma Pirkanmaan ammattikorkeakoulu
2 SISÄLLYS 2 1 JOHDANTO VERENSIIRTOTOIMINTA Lainsäädäntö Suomen Punaisen Ristin Veripalvelu verensiirtotoiminnassa Verikeskus verensiirtotoiminnassa Hoitoyksikön osuus verensiirtotoiminnassa Verivalmisteet VERIRYHMÄT JA VERENSIIRTOSEROLOGISET TUTKIMUKSET Veriryhmät ja niiden määrittäminen Verensiirtotoiminnan käytännöt Sopivuuskoetutkimus ja veriryhmävasta-aineet VERENSIIRTO Verensiirron toteutus Yleistä verensiirron haittavaikutuksista Verensiirron haittavaikutukset ja niiden oireet Toimenpiteet verensiirron haittavaikutuksia epäiltäessä PIRKANMAAN SAIRAANHOITOPIIRI LABORATORIOKESKUS Yleistä Verensiirtotoiminta Tampereen yliopistollisessa sairaalassa OPINNÄYTETYÖN TAVOITTEET, TEHTÄVÄT JA TARKOITUS OHJEISTUKSEN LAADINTA TOIMINNALLISENA OPINNÄYTETYÖNÄ Toiminnallinen opinnäytetyö menetelmänä Mitä ohjeistuksella tarkoitetaan ja millainen sen tulisi olla? KYSELY OHJEISTUKSEN SUUNNITTELUN POHJAKSI Kyselyn suunnittelu Kyselyn toteutus Kyselyn täydentäminen Kyselyn tulokset Monivalintaosuus Avoin osuus OHJEISTUKSEN SUUNNITTELU JA TOTEUTUS Ohjeistuksen suunnittelu Ohjeistuksen sisällön laadinta VERENSIIRTOTOIMINNAN OHJEISTUS TAMPEREEN YLIOPISTOLLISEN SAIRAALAN HOITOHENKILÖSTÖLLE Ohjeistuksen esittely ja rakenne Ohjeistuksen käyttö ja päivitys POHDINTA LÄHTEET LIITTEET... 60
3 TIIVISTELMÄ 3 Pirkanmaan ammattikorkeakoulu Bioanalytiikan koulutusohjelma K06MBIOAN PALOMÄKI, HEIDI & TAIPALE, MIIA Verensiirtotoiminnan ohjeistus Tampereen yliopistollisen sairaalan hoitohenkilöstölle Opinnäytetyö 59 s. Liite 31 s. Syyskuu 2009 Verensiirto on hyvin yleinen toimenpide Suomessa. Se on tärkeä potilaille, joilla on akuutti verenvuoto tai pahanlaatuinen veritauti. Verensiirtotoiminnalle on selkeät yleispätevät ohjeet. Verensiirron ohjeistusta on tärkeää noudattaa, jotta vältyttäisiin komplikaatioilta. Tavoitteenamme oli kehittää verensiirtotoiminnan toteutumista ja näin edistää yleisten verensiirtoon liittyvien ongelmien vähenemistä hoitoyksiköissä. Tämän lisäksi tavoitteenamme oli edistää potilasturvallisuutta sekä kannustaa hoitoyksikön hoitohenkilöstöä oikean ja huolellisen toimintatavan ylläpitämiseen verensiirrossa. Opinnäytetyömme tehtävänä oli tuottaa verensiirtotoiminnan ohjeistus Tampereen yliopistollisen sairaalan hoitoyksiköiden hoitohenkilöstölle. Tarkoitus oli verikeskuksen laboratoriohoitajille suunnatulla kyselylomakkeella selvittää verensiirron keskeisiä asioita, joiden pohjalta keräsimme tietoa ohjeistukseen. Tehdessämme opinnäytetyötä huomasimme, että yhteistyön sairaalan eri toimintayksiköiden välillä tulee olla saumatonta. Niiden keskinäinen ymmärrys toisten ammattiryhmien vastuusta verensiirtotoiminnasta edistää potilasturvallisuutta. Ohjeistuksemme myötä toivomme, että hoitohenkilöstön puhelut verensiirtotoiminnan perusasioista verikeskukseen vähenisivät. Kuitenkin muun muassa verensiirtotoiminnan erikoistapauksissa hoitohenkilöstön tulee ottaa yhteyttä verikeskukseen. Ehdotamme, että opinnäytetyömme pois rajatuista asioista tehtäisiin oma ohjeistus, esimerkiksi lasten ja vastasyntyneiden verensiirrot. Koska emme itse ehdi selvittämään toimiiko ohjeistuksemme käytännössä, siitä voisi tehdä seurantatutkimuksen, jossa selvitettäisiin, onko ohjeistuksen käyttö vähentänyt verensiirron yleisiä ongelmia ja näin vaikuttanut verikeskukselle tulevien asiakaspalvelupuheluiden määrään. Avainsanat: Verensiirto, verensiirtoserologiset näytteet, verivalmisteet, veriryhmä ja seulonta -käytäntö, verikeskus, verensiirron haittavaikutukset
4 ABSTRACT 4 Pirkanmaan ammattikorkeakoulu Pirkanmaa University of Applied Sciences Degree Programme in Biomedical Laboratory Science PALOMÄKI, HEIDI & TAIPALE, MIIA Instructions on blood transfusion activities for Tampere University Hospital personnel Bachelor s thesis 59 pages. Appendices 31 pages. September 2009 Our aim was to develop the procedure of blood transfusion in nursing units and thus contribute to decreasing the number of problems commonly involved in blood transfusion. Another aim was to enhance patient safety as well as to motivate the nursing unit personnel to carry out and maintain most appropriate and accurate blood transfusion practices. The task of our bachelor s thesis was to prepare blood transfusion instructions to be available at Tampere University Hospital s nursing units. The purpose was to collect the data with a brief questionnaire on main elements relating to blood transfusion. The instructions were compiled on the basis of this data. A suggestion for further studies is to examine whether the instructions are useful and practical. Keywords: Blood transfusion, samples for blood group serology, blood products, type and screen, blood bank, adverse reactions of transfusion
5 5 1 JOHDANTO Veripalvelutoimintaan kuuluu veren ja sen osien luovutus, tutkimus, käsittely, säilytys, kuljetus sekä jakelu, joita veripalvelulaki määrittelee. Verensiirto on hyvin yleinen toimenpide Suomessa. Se on tärkeä potilaille, joilla on akuutti verenvuoto tai pahanlaatuinen veritauti. Ennen verensiirtoa potilaalle määritetään ABO- ja Rh(D)-veriryhmät, seulotaan punasoluvasta-aineet ja tehdään mahdollisesti sopivuuskoe. Veriryhmästä voidaan poiketa, jos ryhmänmukaisia punasoluja ei ole saatavilla, esimerkiksi massiivisessa verensiirrossa. Verensiirron ohjeistusta on elintärkeä noudattaa, jotta vältyttäisiin komplikaatioilta. Teemme verensiirron ohjeistuksen Tampereen yliopistollisen sairaalan hoitoyksiköiden hoitohenkilöstölle. Tarkoitus on kyselylomakkeen avulla selvittää kuinka paljon hoitoyksiköistä tulevat asiakaspalvelupuhelut kuormittavat verikeskusta, ja mitä asioita niissä tulee ilmi. Kyselylomakkeen avulla muodostetun ohjeistuksen tulisi olla selkeä, helppokäyttöinen, mielenkiintoa herättävä, nykyaikainen ja sen sisältämän tiedon tulisi olla käytännönläheistä. Ohjeistuksen tulisi olla helposti päivitettävissä ja siksi teemme sen sähköiseen muotoon. Ohjeistus tulee sisältämään tietoa verensiirtoserologisista näytteistä ja tutkimuksista, verivalmisteista, yleistä verivalmisteiden tilauksesta ja käytöstä, veriryhmästä poikkeamisesta, verensiirron kulusta sekä verensiirron haittavaikutuksista. Selvitämme myös millainen on veriryhmä ja seulonta -käytäntö ja miten se eroaa pitkään käytössä olleesta sopivuuskoekäytännöstä. Käytämme opinnäytetyötä tehtäessä Suomen Punaisen Ristin eri ohjeita ja tiedotteita, Kuntaliiton Verensiirto-opasta, Laboratoriokeskuksen laboratoriotiedotteita, Pirkanmaan sairaanhoitopiirin Laboratoriokeskuksen Intranetissä olevaa verensiirtotoiminnan yleisohjetta ja sairaanhoitajille suunnattuja oppaita verensiirrosta. Koska ohjeistuksemme on suunnattu Tampereen yliopistolliseen sairaalaan kuuluville hoitoyksiköiden hoitohenkilöstölle, käytämme sen tekemisessä pääasiassa vain Laboratoriokeskuksen laboratoriotiedotteita ja ohjeita. Tämä siksi, että eri sairaaloiden välillä on käytännön eroja verensiirtotoiminnassa. Eroja esiintyy muun muassa verensiirtoserologisissa tutkimuspaketeissa ja verivalmisteiden lähetyksessä. Käsittelemme opinnäytetyössämme punasolu- ja
6 6 trombosyyttivalmisteiden perustuotteita sekä Octaplas -valmisteita. Lisäksi käsittelemme erikoisvalmisteista vain pestyjä ja sädetettyjä punasoluja- ja trombosyyttivalmisteita, koska erikoisvalmisteiden käyttö on vähäisempää kuin perusvalmisteiden. Erikoisvalmisteista eniten käytetään pestyjä punasolu- sekä trombosyyttivalmisteita. Verensiirtoserologisista näytteistä perehdymme kolmeen keskeisimpään: veriryhmään, sopivuustutkimukseen ja veriryhmävastaaineseulontaan. Keskitymme opinnäytetyössämme verensiirtotoiminnan keskeisimpiin ja yleisimpiin asioihin. Emme aio ottaa huomioon maakuntasairaaloita ja - terveyskeskuksia, eikä vastasyntyneiden ja lasten verensiirtotoimintaa. Rajaamme myös opinnäytetyöstämme pois muun muassa veritautipotilaat, kuten autoimmuunihemolyyttistä anemiaa (AIHA) sairastavat potilaat. Opinnäytetyössämme painotamme niitä asioita, jotka verikeskuksen laboratoriohoitajat ovat huomanneet usein toistuvan asiakaspalvelupuheluiden yhteydessä. Laboratoriokeskuksen verikeskus toivoi meidän tekevän tämän asian pohjalta hoitohenkilöstölle oman sairaalakohtaisen verensiirron ohjeistuksen, jota he voivat itse päivittää.
7 7 2 VERENSIIRTOTOIMINTA 2.1 Lainsäädäntö Veripalvelulaki (2005) määrittelee veripalvelutoiminnan tarkoittavan veren ja sen osien luovutusta, tutkimista, käsittelyä, säilytystä, kuljetusta ja jakelua. Veripalvelulaitoksella tarkoitetaan yksikköä, joka kerää ja tutkii verta ja sen osia sekä käsittelee, säilyttää ja jakelee verensiirtoon tarkoitettua verta ja sen osia. Verikeskus on terveydenhuollon toimintayksikön osa, joka varastoi ja jakelee verta ja sen osia. Se myös tekee sopivuustutkimuksia verensiirtotoimintaa varten. (Veripalvelulaki 2005.) Verenluovutus on Veripalvelulaissa määrätty vapaaehtoiseksi ja maksuttomaksi. Siitä ei saa antaa luovuttajalle rahallista korvausta eikä muuta siihen rinnastettavaa etuutta. Veripalvelulaitos tarvitsee toimintaansa varten Lääkelaitoksen myöntämän toimiluvan ja on velvollinen ilmoittamaan toimintansa olennaisista muutoksista. (Veripalvelulaki 2005.) Verikeskuksen ja Veripalvelulaitoksen henkilöstöllä on oltava tehtäviinsä asianmukainen pätevyys ja heille on järjestettävä säännöllisesti koulutusta. Veripalvelulaitoksessa ja verikeskuksessa on oltava laatujärjestelmä, joka koskee henkilöstöä ja toimitiloja sekä Veripalvelulaitoksen osalta myös verenluovutuskäytäntöjä. Niillä on myös oltava järjestelmä, jonka avulla kaikki kerätyt, tutkitut, käsitellyt, säilytetyt tai jaellut verierät ja veren osat voidaan jäljittää luovuttajasta vastaanottajaan ja päinvastoin. (Veripalvelulaki 2005.)
8 8 2.2 Suomen Punaisen Ristin Veripalvelu verensiirtotoiminnassa Suomen Punaisen Ristin Veripalvelu vastaa koko maan veripalvelutoiminnasta. Sen tehtäviin kuuluu verenluovuttajien rekrytointi, verenluovutusten järjestäminen, veren keräys, luovutetun veren testaus, verivalmisteiden tuotanto sekä verivalmisteiden varastointi ja jakelu sairaaloihin. Suomen Punaisen Ristin Veripalvelu tarjoaa sairaaloille laboratoriopalveluita, muun muassa veriryhmätutkimuksia ja veren hyytymiseen liittyviä laboratoriotutkimuksia. (SPR Veripalvelu. 2008c.) Veripalvelu panostaa verivalmisteiden infektioturvallisuuteen haastattelemalla verenluovuttajat huolellisesti (Auvinen, Aroviita & Mäki 2007, 4). Luovuttajan tulee olla terve vuotias. Veren hemoglobiinin tulee olla miehillä g/l ja naisilla g/l. Lisäksi kahden luovutuksen välillä tulee naisilla olla 91 vuorokautta ja miehillä 61 vuorokautta. (SPR Veripalvelu 2009b.) Verenluovuttajien haastattelun lisäksi jokaisesta luovutetusta verestä tutkitaan hepatiitti A, hepatiitti B, hepatiitti C, Human immunodeficiency virus (HIV) ja syfilis (kuppa) (Ojenna kätesi 2009, 9). T-lymfosyyttivirus (Human T Lymphocyte Virus, HTLV) on testattu Suomessa verenluovuttajista vuodesta 1995 lähtien, mutta Veripalvelu lopetti sen testauksen Suomen pienen HTLV esiintyvyyden sekä tehokkaan verivalmisteiden valkosolusuodatuksen vuoksi HTLV testausta ei pidetä enää tarpeellisena. (Verenluovuttajien HTLV-testaus päättyy 2008.) Luovuttajasta tehtävien tutkimusten vaihtelu ja muutos johtuu siitä, että pyritään varautumaan uusiin mahdollisiin ja olemassa oleviin infektioriskeihin. Aiemmin esimerkiksi testattiin maksa-arvoja, koska ne kertoivat viitteellisesti hepatiiteista, mutta nyt käytössä on yksittäisen viruksen geeniosoitustesti. (Castrén 2009.) Luovutetusta verestä tehdään punasolu- ja trombosyyttivalmisteet Veripalvelussa Helsingissä. Plasma puolestaan jalostetaan valmisteiksi Veripalvelun yhteistyökumppaneilla Hollannissa (Sanquin Foundation) ja Itävallassa (Octapharma). Octapharma ja Suomen Veripalvelu tuottavat sairaaloille suomalaisesta verestä valmistettua ja lääkestandardit täyttävää Octaplas -plasmaa (Octapharma Finland). Veripalvelu toimii verivalmisteiden jakelijana Suomessa (SPR Veripalvelu 2008c).
9 9 2.3 Verikeskus verensiirtotoiminnassa Sairaala on terveydenhuollon toimintayksikkö, jossa verikeskus on osa laboratoriota. Verikeskuksen päätehtävänä on ylläpitää verivalmisteiden varastoa, käytännössä punasolu- ja Octaplas -valmisteita. Suurimmissa verikeskuksissa on myös trombosyyttivalmisteiden varasto. Verikeskuksen toinen päätehtävä on tehdä verensiirtoa edeltävät laboratoriotutkimukset ja toimittaa tarvittavat verivalmisteet hoitoyksiköihin juuri ennen verensiirtoa. Verikeskus ylläpitää turvallisen verensiirtohoidon edellyttämää potilaskohtaista rekisteriä, tekee verensiirron haittavaikutuksiin liittyviä tutkimuksia sekä lähettää tarvittaessa haittavaikutuksiin liittyvät näytteet ja ilmoitukset Veripalvelun Veriturvatoimistoon. (Hellstén 2006, 100.) Laboratoriohenkilöstö huolehtii näytteiden otosta, jotka hoitoyksikkö tilaa (Hellstén 2006, 102). Näytteenottotilanteessa tulee varmistaa, että näyte otetaan oikealta henkilöltä. Näytteenottaja pyytää aikuista potilasta sanomaan nimensä ja henkilötunnuksensa tarkastaen samalla potilaan antamien tietojen paikkansapitävyyden tutkimuspyynnöstä ja/tai näytetarroista. (Lehto, Rautajoki & Tuokko 2008, 10.) Vaihtoehtoisesti potilaan henkilöllisyys voidaan tarkistaa potilasrannekkeesta (Auvinen ym. 2007, 37). Lasten tunnistuksessa voidaan käyttää myös lapsen vanhempien apua (Laboratoriotiedote 23/ ). Näytteet veriryhmämääritystä ja sopivuustutkimusta varten otetaan eri kerralla ja eri henkilön toimesta (Intranet Pirkanmaan sairaanhoitopiiri Laboratoriokeskus 2007).
10 Hoitoyksikön osuus verensiirtotoiminnassa Hoitava lääkäri päättää verivalmisteiden siirrosta ja vastaa siitä, että siirto on lääketieteellisesti aiheellinen ja potilaan kliiniseen tilaan sopiva. Lisäksi hän antaa ohjeet verensiirron toteutuksesta, muun muassa siirrettävän veren määrästä, siirtonopeudesta, verivalmisteen lämmittämisestä ja potilaan tarkkailusta. Lääkäri voi itse suorittaa verensiirron tai antaa sen tehtäväksi amanuenssille tai sairaanhoitajalle, joka on saanut tehtävään perehdytyksen ja luvan. (Hellstén 2006, 28; Vaasan Keskussairaala Laboratorio 2004.) Tavallisesti laboratorion henkilöstö ottaa sekä veriryhmä- että sopivuustutkimusnäytteitä näytteenottokierroilla ja omissa toimipisteissään. Suurin osa vakavista verensiirron haittavaikutuksista johtuu potilaan tunnistamisessa tai näytteiden merkitsemisessä sattuneista virheistä. Tämän vuoksi näihin työvaiheisiin on kiinnitettävä erityistä huomiota. (Huotari 1996, 40.) Verivalmistetilaukset on tehtävä hyvissä ajoin ennen suunniteltua verensiirtoa, jotta verikeskuksella on tarpeeksi aikaa tunnistaa mahdolliset vasta-aineet ja löytää sopivaa verta potilaalle. Vasta-ainetunnistus voi kestää yhdestä kahteen arkipäivää ja verivalmisteen toimitukseen voi mennä yhdestä kolmeen vuorokautta. (Auvinen ym. 2007, 38.) Verensiirrosta huolehtivan hoitohenkilön on ennen verensiirtoa varmistettava potilaan henkilöllisyys. Hänen tulee myös varmistua siitä, että verta saavan potilaan henkilötunnus on sama kuin veripussin päällä olevassa nimitarrassa ilmoitetaan. Verensiirrosta vastaava henkilö merkitsee nimikirjaimensa veriyksikön tarkistuslipukkeeseen, joka myöhemmin kiinnitetään verensiirtolehteen. (Elonen, Mäkijärvi & Vuoristo 2008, 458.) Turvalliseen verensiirtoon kuuluu lisäksi biologinen esikoe, potilaan tilan seuraaminen verensiirron aikana ja toivotun siirtovasteen tarkistaminen verensiirron jälkeen. (Intranet Pirkanmaan sairaanhoitopiiri Laboratoriokeskus 2007; Penttilä 2004, 331.) Hoitohenkilöstö pitää huolen, että verensiirron haittavaikutusten ilmentyessä verensiirto keskeytetään ja potilasta hoidetaan oireiden mukaisesti. He myös tilaavat verensiirron haittavaikutuksiin liittyvät tutkimukset ja ilmoittaa haittavaikutuksista, vaaratilanteista tai väärästä verensiirrosta verikeskukseen, joka ilmoittaa sen Veriturvatoimistoon. (Hellstén 2006, )
11 Verivalmisteet Perusverivalmisteita ovat valkosoluttomat punasolut, valkosoluttomat trombosyytit sekä jääplasman korvannut Octaplas -lääkevalmiste. Erikoispunasoluvalmisteita ovat sädetetyt, pestyt ja immunosupressiiviset punasoluvalmisteet. Erikoistrombosyyttivalmisteita ovat sädetetyt, pienennetyt ja afereesilla kerätyt trombosyytit. Keräys afereesilla tapahtuu erikseen kutsutulta HLA- (kudostyyppiantigeeni), ja/tai HPA- (trombosyyttiantigeeni) sopivalta luovuttajalta trombafereesilaitteella. Afereesilla tarkoitetaan sitä, että koneellisesti kerätään haluttu veren osa ja muut osat palautetaan takaisin luovuttajalle (Plasman ja verihiutaleiden luovutus 2009). Erikoisvalmisteista on saatavilla paljon erilaisia yhdistelmiä, esimerkiksi trombosyytit valkosoluton pesty pienennetty sädetetty (SPR Veripalvelu 2009a). Punasoluvalmistepussi sisältää vain yhden yksikön verran punasoluja, kun taas trombosyyttivalmistepussi sisältää neljän yksikön verran trombosyyttejä. Tämä tarkoittaa sitä, että yhteen trombosyyttipussiin on kerätty neljän eri luovuttajan trombosyytit. (Auvinen ym. 2007, 21.) Punasoluvalmisteet tehdään tuoreesta kokoverestä suodattamalla, sentrifugoimalla, poistamalla plasma ja trombosyytit sekä lisäämällä tämän jälkeen 100 ml säilyvyyttä ja siirrettävyyttä parantavaa SAGM-liuosta, joka sisältää fysiologista keittosuolaa, glukoosia, adeniinia ja mannitolia (Hellstén 2006, 124; Iivanainen, Jauhiainen & Pikkarainen 2006, 439). Pestyt punasoluvalmisteet tehdään aina tuoreista lähtövalmisteista pesemällä punasolut kolme kertaa 0,9 % NaClliuoksella. Pesemällä punasolut voidaan valmisteesta poistaa immunoglobuliini A:ta (IgA), plasmaproteiinia ja muita liukoisia yhdisteitä. Verivalmisteet sädetetään, kun vähäinenkin määrä verivalmisteen mukana siirtyvistä jakautumiskykyisistä lymfosyyteistä voivat aiheuttaa immuunipuutospotilaalle käänteishylintäreaktion. Sädetyksen vaikutus punasolujen elinkykyyn ja toimintaan on vähäinen, koska punasoluilla ei ole tumaa. (Auvinen ym. 2007, ) Valkosoluttomien punasolujen käytön indikaatioita ovat akuutin vuodon korvaushoito, normovoleemisen (veren normaali tilavuus) anemian korjaaminen, jos
12 12 spesifistä hoitoa ei ole, tai kliinisen tilan vaatiessa anemian nopea korjaus. Pestyjen valkosoluttomien punasolujen käytön indikaatioina ovat IgA-puutospotilaan anemian hoito ja potilaat, jotka saavat toistuvia vaikeita haittavaikutusreaktioita perusvalmisteen siirron yhteydessä. Sädetettyjen punasoluvalmisteiden käytön indikaatioita ovat potilaan immuunipuutos, kantasolujen ja hematologisten sairauksien hoidon tukihoito, kohdunsisäinen verensiirto, pienet keskoset ja suunnatut verensiirrot. (Auvinen ym. 2007, 13, 15, ) Ensisijaisesti potilaalle annetaan hänen oman ABO- ja Rh(D) -ryhmänsä mukaisia punasoluvalmisteita. Joskus valmisteen huonon saatavuuden, potilaan veriryhmävasta-aineiden takia tai muiden erityisvaatimusten vuoksi joudutaan turvautumaan ABO -ryhmän suhteen poikkeavien verivalmisteiden käyttöön. (Lehtinen 2000, 7.) (taulukko 1, sivu 13.)
13 TAULUKKO 1. ABO -veriryhmävaihtoehdot punasolujen siirroissa, kun ryhmänmukaisia punasoluja ei ole saatavilla (Hellstén 2006, 35.) 13 Siirrettävät punasolut: Potilaan veriryhmä Hyvä vaihtoehto Hätävaihtoehto A Rh(D) pos O Rh(D) pos A Rh(D) neg O Rh(D) neg A Rh(D) neg O Rh(D) neg A Rh(D) pos O Rh(D) pos B Rh(D) pos O Rh(D) pos B Rh(D) neg O Rh(D) neg B Rh(D) neg O Rh(D) neg B Rh(D) pos O Rh(D) pos O Rh(D) pos O Rh(D) neg O Rh(D) neg O Rh(D) pos AB Rh(D) pos B Rh(D) pos A Rh(D) pos O Rh(D) pos B Rh(D) neg A Rh(D) neg AB Rh(D) neg O Rh(D) neg AB Rh(D) neg B Rh(D) neg AB Rh(D) pos A Rh(D) neg B Rh(D) pos O Rh(D) neg A Rh(D) pos O Rh(D) pos Trombosyyttivalmisteet tilataan aina potilaskohtaiseen välittömään tarpeeseen. Suurimpien sairaaloiden verikeskuksissa on mahdollisuus pitää yllä pientä trombosyyttivarastoa. Trombosyytit siirretään ilman sopivuuskoetta, mutta potilaan veriryhmä pitää olla tiedossa ennen siirtoa. Paras vaihtoehto trombosyyttisiirroissa on oman ryhmänmukainen valmiste. Kun potilaan oman veriryhmän mukaista trombosyyttivalmistetta ei ole saatavilla, voidaan potilaalle antaa trombosyyttejä (taulukko 2, sivu 14) mukaan. Ihanteellinen tarkoittaa parasta vaihtoehtoa trombosyyttisiirroissa ja sopii hyvin toistuvia siirtoja saaville potilaille. Sopiva ei ole yhtä hyvä vaihtoehto kuin ihanteellinen trombosyyttivalmiste, koska sen vaste voi olla hieman heikompi kuin ihanteellisella trombosyyttivalmisteella. Ryhmän mukaisen trombosyyttivalmisteen puuttuessa voidaan kuitenkin joutua käyttämään ryhmästä poikkeavaa valmistetta potilaan henkeä uhkaavan akuutin vuodon tai muun tilapäisen trombosyyttivajeen korjaamiseksi. (Hellstén 2006, 30, 37; Auvinen 2007, )
14 14 Indikaatioita valkosoluttomien trombosyyttien käyttöön ovat trombosytopenian korvaushoito sekä verenvuoto ja sen ehkäisy operatiivisten toimenpiteiden yhteydessä potilailla, joilla on trombosyyttien toiminnanhäiriö. Pestyjen valkosoluttomien trombosyyttien käytön indikaationa on trombosyyttien siirto IgApuutospotilaille. Lisäksi potilaille, jotka saavat toistuvia vaikeita haittavaikutusreaktioita perusvalmisteen siirron yhteydessä, siirretään pestyjä valkosoluttomia trombosyyttejä. Pestyt trombosyytit valmistetaan pesemällä ne trombosyyttien säilytysliuoksella kolme kertaa. Pesuissa menetetään % alkuperäisen valmisteen trombosyyteistä. Sädetettyjä trombosyyttejä siirretään samoilla perusteilla kuin sädetettyjä punasolujakin, mutta niiden lisäksi HLA-tyypitetyt trombosyytit siirretään sädetettyinä. Sädetettyjen trombosyyttien kelpoisuusaika on sama kuin sädettämättömien ja sädetyksen vaikutus on vähäinen niiden elinkykyyn ja toimintaan. (Auvinen ym. 2007, 20, 22, 30.) TAULUKKO 2. Veriryhmävaihtoehdot trombosyyttien siirroissa oman veriryhmän mukaisen valmisteen loppuessa (Auvinen ym. 2007, 45) Potilaan veriryhmä Vaihtoehtojen järjestys Sopivuus A O ihanteellinen AB sopiva B sopiva O B sopiva A sopiva AB sopiva B O ihanteellinen AB sopiva A sopiva AB A ihanteellinen B ihanteellinen O ihanteellinen
15 15 Suomen Punaisen Ristin Veripalvelun valmistama jääplasma on korvattu suomalaisesta plasmasta valmistetulla Octaplas -valmisteella vuodenvaihteesta lähtien (Hellstén 2006, 125). Octaplas on lääkkeeksi rekisteröity farmaseuttinen valmiste, joka vastaa jääplasmaa (Intranet Pirkanmaan sairaanhoitopiiri Laboratoriokeskus 2007). Octaplas on valmistettu poolatusta (yhdistetystä) plasmasta, jonka riski aiheuttaa vasta-aine peräisiä haittavaikutuksia, esim. akuutti keuhkovaurio (transfusion-related acute lung injury, TRALI), on pienempi kuin jääplasman (Hellstén 2006, 125). Indikaatioita Octaplas - valmisteen siirroissa ovat tukihoidot leukemioiden ja joidenkin muiden syöpähoitojen yhteydessä, hyytymisjärjestelmän sairaudet, verenvuodot, tehohoito ja leikkauspotilaat (Octapharma 2009; SPR Veripalvelu 2008c). Octaplas - valmisteen siirtosäännöt ovat käänteiset punasolujen siirtosääntöihin nähden (taulukko 3). Kaikille sopiva ryhmä on AB, koska se ei sisällä isoagglutiniineja. Octaplas -valmisteissa ei huomioida Rh(D) -ryhmää, koska punasolut ovat poistettu valmistusprosessin yhteydessä. (Hellstén 2006, 37.) TAULUKKO 3. Octaplas -valmisteen siirtosääntö (Auvinen ym. 2007, 44) Potilaan veriryhmä O A B AB Octaplas valmisteen veriryhmä O, A, B, AB A, AB B, AB AB Punasoluvalmisteet säilytetään C:ssa verivalmisteita varten suunnitelluissa jääkaapeissa (Hellstén 2006, 104). Säilytyksen aikana punasoluvalmisteen lämpötila ei saa nousta yli +10 C:n. Jos punasoluvalmisteen lämpötila on laskenut säilytyksen tai kuljetuksen aikana alle 0 C:n, sitä ei saa käyttää potilaalle. Alle -0,5 C:ssa punasolut jäätyvät ja tämän takia hemolysoituvat. (Auvinen ym. 2007, 12.) Octaplas -valmisteet säilytetään pakastettuina. Sekä jääkaapeissa että pakastimissa on oltava lämpötilaseuranta- ja hälytysjärjestelmä. (Hellstén 2006, 104.)
16 16 Trombosyyttivalmisteiden käyttöaika muihin verivalmisteisiin verrattuna on varsin lyhyt, vain viisi vuorokautta (Krusius & Porkka 2004, ). Niitä varastoidaan vain suurimmissa verikeskuksissa trombosyyttien tasoravistelijoissa (Hellstén 2006, 104). Trombosyyttivalmisteet on säilytettävä huoneenlämmössä, koska kylmäsäilytyksen jälkeen trombosyyttien siirtovaste on huono ja elinikä erittäin lyhyt. Toisaalta lämpimässä säilyttämisessä on myös ongelmia, sillä trombosyyttien hemostaattinen toiminta heikkenee ja verenluovutuksen yhteydessä ihosta valmisteeseen päässeiden bakteerien lisääntymisen riski kasvaa. (Krusius & Porkka 2004, )
17 17 3 VERIRYHMÄT JA VERENSIIRTOSEROLOGISET TUTKIMUKSET 3.1 Veriryhmät ja niiden määrittäminen Veriryhmäjärjestelmiä on 29 (Hellstén 2006, 11). Karl Landsteiner löysi ensimmäisenä ihmisen tärkeimmän veriryhmäjärjestelmän vuonna Landsteiner löysi punasolujen pinnalta antigeenejä ja seerumista vasta-aineita näille antigeeneille. Hän nimesi punasoluantigeenit A- ja B-antigeeneiksi. Punasolu, jonka pinnalta ei kumpaakaan antigeenia löytynyt, merkittiin nollalla. Tämä nolla - merkintä muuttui ajan myötä O:ksi, kun huomattiin tämän punasolun pinnalla esiintyvän H-antigeenia. A- ja B-antigeenin puuttuminen ei siis tarkoita sitä, että punasolulla ei olisi lainkaan antigeenia vaan sen pinnalla on antigeenin perusrakenne H-antigeeni, joka esiintyy kaikilla punasoluilla. Näin syntyi ABOveriryhmäjärjestelmä. (Blaney & Howard 2000, 87; Harmening 2005, 135; Hellstén 2006, 13; McCullough 2005, 183.) Landsteiner löysi yhdessä Alexander Salomon Wiener:n kanssa myös toisen tärkeän veriryhmäjärjestelmän immunisoimalla kaniineja ja marsuja Rhesusapinan punasoluilla. Nämä punasolut aiheuttivat kaniinien veressä anti-rh vasta-ainemuodostusta. Myöhemmin kuitenkin huomattiin, ettei löydetty antigeeni olekaan sama kuin Rh(D), vaan Landsteiner-Wiener-veriryhmäjärjestelmään (LW) kuuluva. Rh-järjestelmän nimi pysyi silti entisellään. (Blaney & Howard 2000, 87; Harmening 2005, 135; Hellstén 13; Huovinen, Meri, Peltola, Vaara, Vaheri & Valtonen 2003, 669.) Rh-verijärjestelmän antigeenit ovat kahden toisiinsa kytkeytyneen geenin (RHD ja RHCE) tuotteita. Rh-tekijä jakautuu useampaan alaryhmään ja niitä merkitään kirjaimilla C, c, D, d, E ja e. Ihmisiä, joilla Rh-tekijä on niin vahva, että se voi aiheuttaa vasta-aineen muodostusta, merkitään Rh(D)-positiivinen. Verta saavat potilaat, joilla on heikko Rh-tekijä, merkitään Rh(D)-negatiivinen. Käytännössä vasta-aineiden muodostuminen liittyy lähestulkoon aina D -tekijän olemassaoloon. Rh(D)-veriryhmä tulee ottaa aina verensiirrossa huomioon immunisaation välttämiseksi, koska D-antigeeni on erittäin immunogeeninen. Rhveriryhmä on verensiirtojen kannalta toiseksi tärkein heti ABO-veriryhmän jäl-
18 keen. (Blaney & Howard 2000, 87; Harmening 2005, 135; Hellstén 2006, 18; Huovinen ym. 2003, ) 18 Verensiirtojen kannalta Kell-veriryhmäjärjestelmä on merkitykseltään kolmanneksi tärkein. Tärkeys perustuu siihen, että Kell-järjestelmän tärkein antigeeni K (KEL1) omaa suurehkon immunogeenisyyden ja pystyy tuhoamaan tehokkaasti punasoluja. Antigeeni K on vakavimpien verensiirtoreaktioiden ja raskaudenaikaisten immunisaatiokomplikaatioiden aiheuttajia. (Harmening 2005, 175; Huovinen ym. 2003, 670.) Veriryhmä ja Rhesus (Rh)-tekijä tulee määrittää ajoissa ennen suunniteltua tai odotettavissa olevaa verensiirtoa. Leikkaukseen tulevilta potilailta näyte pitäisi ottaa noin viikkoa aikaisemmin polikliinisen käynnin yhteydessä tai hajautettuna näytteenottona. (Aittoniemi, Collings, Holm ym. 2007, 373.) Jos potilaan veriryhmä on jo tiedossa, ei määritystä tarvitse toistaa ennen jokaista verensiirtoa (Iivanainen ym. 2006, 441). 3.2 Verensiirtotoiminnan käytännöt Verivalmisteen sopivuus potilaalle voidaan todeta joko sopivuuskoekäytäntöä tai veriryhmä ja seulonta -käytäntöä (Type and Screen) noudattaen. Monissa maissa on noudatettu pitkään veriryhmä ja seulonta -käytäntöä, muun muassa Ruotsissa uuteen käytäntöön on siirrytty jo 1980-luvun alusta lähtien (Koski 2005, 33). Suomessa sopivuuskoekäytäntö on ollut yksinomaan käytössä luvulle asti. Sopivuuskoekäytännössä verivalmisteen sopivuus todetaan ennen siirtoa tehdyllä sopivuuskokeella. Veriryhmä ja seulonta -käytännössä verensiirtoon valmistaudutaan veriryhmän määrityksellä ja laaja-alaisella veriryhmävasta-aineiden seulonnalla. Verivalmiste annetaan potilaalle näiden tutkimusten perusteella ilman sopivuuskoetta. (Hellstén 2006, 58.) Veriryhmä ja seulonta -käytännössä verensiirron turvallisuus taataan aiempaa kattavammalla veriryhmävasta-aineiden seulonnalla käyttämällä neljää seulontasolua, ja siirrettävien punasolujen oikeellisuuden varmistamisella. Menettelytapa on osoittautunut turvalliseksi ja se sopii lähes kaikille potilaille. Potilaiden
19 veriryhmä, veriryhmän tarkistus ja veriryhmävasta-aineiden seulonta suoritetaan entiseen tapaan. (Harmening 2005, 275, 529; Hellstén 2006, 30, 53, 59.) 19 Sopivuuskoekäytäntö ei kuitenkaan poistu kokonaan käytöstä vaan säilyy veriryhmä ja seulonta -käytännön rinnalla poikkeustapauksia varten. Vaikka uusi käytäntö on osoittautunut turvalliseksi, se ei kuitenkaan sovi sellaisille potilaille, joille on joskus todettu veriryhmävasta-aineita tai joille on tehty allogeeninen kantasolujen siirto tai tuore maksansiirto. (Harmening 2005, 275, 529; Intranet Pirkanmaan sairaanhoitopiiri Laboratoriokeskus 2007; Hellstén 2006, 30.) Nämä potilaat kuuluvat edelleen sopivuuskoe -käytäntöön. Heille varataan ennakolta sovittu punasolumäärä, ja niiden varaus purkautuu automaattisesti entiseen tapaan sopivuuskokeen mennessä vanhaksi (Laboratoriotiedote 18/ ). Veriryhmä ja seulonta -käytäntö edellyttää verikeskuksen käyttävän tietojärjestelmää. Se varoittaa tarkistusveriryhmän poikkeamisen varsinaisesta veriryhmästä ja siitä, että potilaalla on aiempia vasta-aineita tai muita verensiirtoihin vaikuttavia tekijöitä. Järjestelmä estää veriryhmältään sopimattoman valmisteen toimittamisen potilaalle. Tätä kutsutaan niin sanotuksi elektroniseksi sopivuuskokeeksi. Veriryhmä ja seulonta -käytäntöä noudattaessa verikeskus ei varaa potilaalle tiettyjä punasoluyksiköitä vaan verivalmisteet toimitetaan hoitoyksikköön suoraan verivarastosta vain tarpeen mukaan verensiirron ollessa ajankohtainen. (Harmening 2005, 275; Hellstén 2006, 30, 32.) Valmisteita voidaan toimittaa ilman erillistä tilausta viiden vuorokauden ajan sopivuustutkimusnäytteen ottamisesta (Harmening 2005, 351; Intranet Pirkanmaan sairaanhoitopiiri Laboratoriokeskus 2007).
20 Sopivuuskoetutkimus ja veriryhmävasta-aineet Sopivuuskokeella tutkitaan, onko potilaan plasmassa vasta-aineita siirrettäväksi aiottuja punasoluja kohtaan. Trombosyyttivalmisteille ja Octaplas -valmisteille ei tehdä lainkaan sopivuuskokeita. Sopivuuskokeita ei tehdä myöskään punasoluille, kun potilas kuuluu veriryhmä ja seulonta -käytäntöön. (Hellstén 2006, 54.) Sopivuuskoetutkimusnäytteestä tehdään kuitenkin veriryhmäntarkistus (Aittoniemi ym. 2007, 368). Suositeltavaa on ottaa sopivuuskoetutkimus mahdollisuuksien mukaan etukäteen eikä sopivuuskoetutkimusnäyte saa olla siirtohetkellä viittä vuorokautta vanhempi (Intranet Pirkanmaan sairaanhoitopiiri Laboratoriokeskus 2007). Tavallisimmat verensiirtoserologiset tutkimukset ovat veriryhmämääritys (E - ABORh), veriryhmäntarkistus, veriryhmävasta-aineiden seulonta (P -VRAb-O) ja veriryhmävasta-aineiden tunnistus (B -VRAbTu1), veren sopivuuskoe (B - XKoe) sekä suora antiglobuliinikoe (E -Coomb-O). Verensiirtoserologiset tutkimukset on yhdistetty siten, että samasta näytteestä tehdään useampia tutkimuksia eikä hoitoyksikön tarvitse tilata kaikkia tutkimuksia erikseen. Veriryhmänäytteestä määritetään potilaan ABO- ja Rh(D)-veriryhmät ja tehdään veriryhmävasta-aineiden seulonta. Sopivuustutkimusnäytteestä tehdään veriryhmän tarkistus ja veriryhmävasta-aineiden seulonta. Sopivuuskoekäytännössä siitä tehdään edellä mainittujen tutkimusten lisäksi verivalmisteiden yksikkökohtaiset sopivuuskokeet. Verensiirtoserologisten tutkimusten tekeminen on varsin nopeaa ja niitä tehdään tarvittaessa päivystystutkimuksina. (Hellstén 2006, 29) Kuitenkin mahdolliset jatkotutkimukset eli veriryhmävasta-aineiden tunnistus voi kestää viikon (Ohjekirja 2009). Vasta-aineseulonnalla etsitään potilaan verestä kliinisesti merkityksellisiä vastaaineita, esim. anti-k, anti-fy a ja anti-fy b. Mikäli seulonta on positiivinen, tunnistetaan vasta-aine. (Ahonen, Eirola, Linko & Ojala 2000, 102.) Kellveriryhmäjärjestelmän K-antigeeni on hyvin immunogeeninen. Anti-K on kliinisesti merkityksellinen vasta-aine. Se aiheuttaa sekä verensiirtoreaktioita että vastasyntyneen hemolyyttistä tautia. Koska verensiirroilla ei haluta immunisoida tulevia äitejä, maassamme alettiin 1994 alkaen määrittää verenluovuttajien
21 21 K-antigeenia. K-negatiivisia punasoluvalmisteita suositellaan tyttöjen ja fertiiliiässä olevien naisten verensiirtoihin. Niitä tulee myös käyttää silloin, kun potilaalla on todettu jokin muu kliinisesti merkityksellinen punasoluvasta-aine. Duffy-veriryhmäjärjestelmän anti-fy a - ja anti-fy b -vasta-aineet ovat aina immuunivasta-aineita, ja ovat esiintyessään verensiirron kannalta yhtä tärkeitä kuin Rh- ja Kell-järjestelmän vasta-aineet. (Blaney & Howard 2000, 127, 130; Hellstén 2006, ) Potilaalle siirretään vain sellaista verta, josta vastaava punasoluantigeeni puuttuu (Ahonen ym. 2000, 102). Veriryhmä ja seulonta -käytännössä käytetään neljää seulontasolua määritettäessä potilaan punasolujen vasta-aineita. Seulontasolut ovat sellaisia, että tärkeimmät kliinisesti merkitykselliset ja sopivuuskokeita häiritsevät veriryhmävasta-aineet saadaan selville. (Hellstén 2006, 53.) Punasoluvasta-aineiden seulonta tulee tehdä jokaisen veriryhmämäärityksen yhteydessä (Penttilä 2004, 326).
22 22 4 VERENSIIRTO 4.1 Verensiirron toteutus Verensiirto on hyvin yleinen hoitotoimenpide (Ahonen ym. 2000, 101). Suomessa vuonna 2008 Veripalvelu jakoi sairaaloille valkosoluttomia punasoluyksiköitä yhteensä kappaletta, trombosyyttejä yksikköä, koosteverta 668 yksikköä, valkosoluja 444 yksikköä ja Octaplas -valmistetta yksikköä (Veripalvelun vuosi 2008). Verivalmisteita annetaan potilaan tilanteen mukaan ja hän saa tarvitsemaansa verenosaa, solu- tai Octaplas -valmisteita (Ahonen ym. 2000, 101). Tätä kutsutaan komponenttiterapiaksi (Iivanainen ym. 2006, 440). Verensiirtoa tarvitsevat sekä veritautipotilaat että potilaat, joilla on akuutti verenvuoto. Veritautipotilaat tarvitsevat usein toistuvia verensiirtoja, kun taas akuutissa verenvuodossa voidaan joutua siirtämään suuriakin määriä verivalmisteita senhetkisen hoidon aikana. Potilaalle tulee kertoa verensiirron syistä ymmärrettävällä tavalla ja potilaalla on oikeus kieltäytyä veren tai sen osien siirrosta. Potilaan tulee kuitenkin ymmärtää hoidosta kieltäytymisen myötä aiheutuvat riskit. (Iivanainen ym. 2006, ; Oksanen 1998.) Verivalmisteen siirto suoritetaan lääkärin vastuulla ja päätöksellä. Mikäli lääkäri ei itse suorita verensiirtoa, hän voi antaa sen käytännön toteuttamisen toimipaikkakoulutuksella perehdytetyn henkilön tehtäväksi. Potilaan tila tulee olla lääkärin tiedossa ennen verensiirron aloittamista, jotta hän voisi antaa ohjeet siirrettävän veren määrästä, siirtonopeudesta ja potilaan tarkkailussa huomioon otettavista seikoista. Verensiirto-ohjeet on laadittava kirjallisina ja lääkärin on varmennettava ne allekirjoituksellaan. (Intranet Pirkanmaan sairaanhoitopiiri Laboratoriokeskus 2007.) Ennen verensiirtoa potilaalle määritetään ABO- ja Rh(D)-veriryhmät, seulotaan punasoluvasta-aineet ja mahdollisesti tehdään sopivuuskoe (Ahonen ym. 2000, 101). Tämän jälkeen potilaalle valitaan punasoluvalmiste ABO-veriryhmän mu-
23 23 kaan, jolloin punasoluvalmiste on potilaalle sopiva. Rh(D)-veriryhmän valinnassa huomioidaan, että Rh(D)-negatiiviselle potilaalle siirretään vain Rh(D)- negatiivista verta Rh(D)-immunisaation estämiseksi. Veriryhmästä voidaan kuitenkin poiketa, jos ryhmänmukaisia punasoluja ei ole saatavilla, esimerkiksi kun kyseessä on massiivinen verensiirto. Veriryhmästä voidaan myös poiketa silloin, kun pyritään estämään punasolujen turhaa vanhenemista huomioiden kuitenkin potilaan mahdolliset vasta-aineet. (Hellstén 2006, 34 35; McCullough 2005, 190, 313.) Taulukossa 1 (sivu 13) kerrotaan ABO -veriryhmävaihtoehdot punasolujen siirroissa, kun ryhmänmukaisia punasoluja ei ole saatavilla. Kaikkia verivalmisteita on käsiteltävä aseptisesti. Erityisesti trombosyyttivalmisteissa on olemassa riski, että ihosta valmisteeseen siirtyy bakteereja (Krusius & Porkka 2004, ). Ennen verensiirtoa on silmämääräisesti tarkistettava, että verivalmistepussi on ehjä, eikä siinä esiinny värimuutoksia eikä hyytymiä. Punasolupusseista tarkistetaan lisäksi, ettei niissä esiinny hemolyysiä. (Penttilä 2004, 331.) Kaikki epäilyttävät verivalmisteet tulee palauttaa verikeskukseen (Hellstén 2006, 39). Siirrettävistä verivalmisteista on tarkistettava etiketin tiedot huolella ja niitä on verrattava sekä pussiin lisättyyn potilaan nimitarraan että potilaan verensiirtolomakkeeseen: potilaan nimen, henkilötunnuksen ja valmisteen yksikkönumero on oltava samat, sekä veriryhmän on oltava sama tai potilaalle sopiva (Hellstén 2006, 43; Verensiirron ABO 2008). Potilaan henkilöllisyys on tarkistettava juuri ennen verensiirron aloittamista myös tutuilta potilailta (Intranet Pirkanmaan sairaanhoitopiiri Laboratoriokeskus 2007). Verensiirto tulee suorittaa kuuden tunnin kuluessa siitä, kun punasoluyksikkö on otettu jääkaapista. Punasoluyksikön ollessa yli tunnin ajan huoneenlämmössä hoitoyksikössä sitä ei saa enää palauttaa varastoitavaksi verikeskuksen jääkaappiin. Punasoluyksikkö on joko siirrettävä tai hylättävä. Käyttämätön punasoluyksikkö sekä muut käyttämättömät verivalmisteet on kuitenkin palautettava verikeskukseen jäljitettävyyden varmistamiseksi. (Koskinen 2007; Hellstén 2006, ) Punasoluyksikön siirto tulee saattaa loppuun kuuden tunnin kuluessa siirron aloittamisesta. Yhden trombosyyttiyksikön siirto tulee kestää vähintään kymmenen minuuttia ja neljän yksikön trombosyyttivalmisteen siirto 40 minuuttia. Octa-
24 plas -valmisteen siirto tulee saattaa loppuun neljän tunnin kuluessa sen sulatuksesta. (Koskinen 2007; Hellstén 2006, ) 24 Kaikkien verivalmisteiden siirtoon käytetään µm suodattimella varustettua siirtolaitetta (Hellstén 2006, 40). Trombosyyttejä siirrettäessä ei saa käyttää mikroaggregaattisuodattimia (Lehtinen 2000, 11). Verensiirtoa varten potilaalle laitetaan laskimokanyyli, joka on läpimitaltaan normaalia laskimokanyylia suurempi (Iivanainen ym. 2006, 442). Verensiirtolaite tulee vaihtaa kuuden tunnin välein useita yksiköitä siirrettäessä, jotta vältyttäisiin bakteerikontaminaatioilta. Verivalmisteisiin ei saa lisätä lääkkeitä eikä muita liuoksia lukuun ottamatta 0,9 % NaCl-liuosta. (Hellstén 2006, 40.) Yleensä punasolujen siirto voidaan aloittaa suoraan jääkaapista otetuilla valmisteilla. Koska veri lämpenee tarpeeksi tippuessaan hitaasti, se ei aiheuta potilaalle merkittäviä haittavaikutuksia. Veren lämmittäminen on tarpeen nopeassa (yli 50ml/minuutti) ja massiivisessa verensiirrossa, koska kylmän veren siirtoon voi liittyä rytmihäiriöitä ja sydänpysähdyksen vaara, sekä hypotermisia että verenvaihtopotilaita hoidettaessa. Lämmin veri tippuu paremmin ja potilaan laskimot pysyvät laajoina verensiirron aikana. Punasoluyksikön voi lämmittää huoneenlämmössä tai siirron aikana siihen tarkoitukseen hyväksytyissä lämmittimissä. Vesihauteessa lämmitetyt punasolut on tiputettava puolen tunnin kuluessa lämmittämisestä (Lehtinen 2000, 11). Sen lämpötila ei saa nousta yli +37 C:n hemolyysivaaran vuoksi. (Hellstén 2006, 40; Iivanainen ym. 2006, 443.) Potilaan lämpötila, syke ja verenpaine mitataan juuri ennen verensiirron aloittamista ja kirjataan sairauskertomukseen. Jokaisen yksikön siirto tulee aloittaa biologisella esikokeella, jolloin yksikköä tiputetaan hitaana infuusiona ensimmäisen 10 minuutin ajan, tippaa/minuutti vauhdilla. Samalla tulee seurata potilaan hengitystä, ihon väriä, pulssia, lämpötilaa, mahdollisia vilun väristyksiä, rintakipua, ristiselkäkipua, ja pahoinvointia. Mahdollisiin oireisiin tulee reagoida hoitotoimin ja ne tulee kirjata sairauskertomukseen. (Hellstén 2006, 40; Penttilä 2004, 331; Lääkelaitos 2005.)
25 25 Siirron aikana potilaan tilaa tulee tarkkailla säännöllisesti. Potilas ei saa lähteä pois hoitoyksiköstä siirron aikana vaan hänen tulee olla tarkkailtavana mahdollisten haittavaikutusten vuoksi. Jos potilaaseen siirretään kerralla useita veriyksiköitä, voidaan niiden välillä pitää tauko, mikäli se on mahdollista potilaan tilaan nähden. Kaikkien verivalmisteiden siirtojen alkamis- ja lopettamisajankohdat kirjataan potilaan verensiirtolehteen, josta käytetään myös nimiä tippalehti ja veriryhmä ja verensiirto -lomake. (Iivanainen ym. 2006, 443; Hellstén 2006, ) Veripalvelulain (2005) mukaan veriryhmä ja verensiirto -lomake on säilytettävä 30 vuoden ajan jäljitettävyyden vuoksi. Verensiirron jälkeen tulee potilaalta heti mitata lämpötila, syke ja verenpaine, jotta mahdolliset haittavaikutukset havaittaisiin (Hellstén 2006, 41). Verensiirron jälkeinen ensimmäinen virtsa tulee tarkistaa vähintään silmämääräisesti hemoglobinurian poissulkemiseksi (Penttilä 2004, 331). Verensiirron loputtua tyhjästä veriyksiköstä irrotetaan etiketin tarkistuslipuke ja se liimataan potilaan verensiirtolehteen. Tyhjään veriyksikköön, johon on jo kirjattu potilaan nimi, päivämäärä, tiputuksen alkamisajankohta, hoitava lääkäri ja verensiirron suorittava henkilö, kirjataan vielä tiputuksen loppumisajankohta. Oikein kirjattu veriyksikkö ja nesteensiirtoletkusto säilytetään jääkaapissa vuorokauden ajan mahdollisten myöhemmin ilmenevien verensiirtoreaktioiden vuoksi. (Iivanainen ym. 2006, ; Hellstén 2006, 41.) 4.2 Yleistä verensiirron haittavaikutuksista Verensiirto tulee aloittaa biologisella esikokeella, mikä tarkoittaa veren tiputtamista hyvin hitaasti samalla seuraten potilaan tilaa: hengitystä, ihon väriä, vilunväristyksiä, rintakipua, ristiselkäkipua, pulssia, lämpötilaa ja pahoinvointia. Biologisen esikokeen avulla voidaan saada esille vakavat välittömät verensiirron haittavaikutukset. (Verensiirron ABO 2008; Lääkelaitos 2005.) Verensiirron haittavaikutukset johtuvat yleensä immunologisista syistä tai joskus viallisesta verivalmisteesta. Osa reaktioista on vakavia ja osa lieviä. Verensiirtoreaktiot jaetaan akuutteihin ja viivästyneisiin reaktioihin. (Penttilä 2004, 334.)
26 26 Verensiirtoon voi liittyä haittavaikutuksia, jotka useimmiten ilmenevät verensiirron aikana tai viimeistään 24 tunnin kuluessa siirron päättymisestä. Kuitenkin jotkut harvinaiset haittavaikutukset voivat ilmaantua vasta useiden viikkojen päästä tai jopa vuosien kuluttua verensiirrosta. Osa haittavaikutuksista voi liittyä verenluovuttajaan. Vaikka luovuttaja on terve, ei hyvilläkään tutkimuksilla saada kaikkia taudinaiheuttajia poissuljettua. (Verensiirron ABO 2008.) Potilaan tunnistaminen, näytteiden merkitseminen ja siirrettävien valmisteiden tarkistaminen vaativat erityistä huolellisuutta, koska osa vakavista verensiirron haittavaikutuksista johtuu inhimillisistä erehdyksistä (Hellstén 2006, 43). 4.3 Verensiirron haittavaikutukset ja niiden oireet Verensiirron lieviä haittavaikutuksia ovat lyhytkestoinen lievä lämmönnousu, allerginen reaktio, viivästynyt serologinen reaktio, lievä hengenahdistus ja verenkierron ylikuormitus. Vakavia haittavaikutuksia ovat muun muassa välitön ja viivästynyt hemolyyttinen reaktio, anafylaksia, voimakas allerginen reaktio, akuutti keuhkovaurio ja kontaminoituneen verivalmisteen bakteeri-infektio. (Kliiniset laboratoriotutkimukset 2008> 2008; Verensiirron ABO 2008.) Haittavaikutusten alkaessa potilas kuvaa tilaansa usein epämukavaksi ja levottomaksi. Kuume, horkkareaktio ja allergistyyppiset reaktiot ovat verensiirron yleisimpiä haittavaikutuksia. (Verensiirron ABO 2008.) Potilaalla voi ilmetä ihooireita, mm. ihottumaa, punoittavaa ihottumaa ja urtikariaa eli nokkosihottumaa (Lääkelaitos 2005). Kuumeen ollessa yleisoire useissa verensiirron välittömissä haittavaikutuksissa, on hyvä sulkea pois mahdolliset vakavat haittavaikutuksen syyt, esim. mikrobikontaminoituneen verivalmisteen siirto ja hemolyysi. Verivalmisteen välittämä bakteeri-infektio eli sepsis aiheuttaa potilaalle korkean kuumeen viimeistään neljän tunnin kuluessa verivalmisteen siirron aloittamisesta. Potilaasta tulee ottaa veriviljelynäytteet ennen antibioottihoidon aloittamista. (Verensiirron ABO 2008.) Allergistyyppiset reaktiot voivat kestää useita tunteja oireiden vaihdellen lievästä paikallisesta urtikariasta ja turvotuksesta yleistyneeseen vakavampaan urtikariaan ja kutinaan. Allergistyyppisiin oireisiin voi kuulua myös lievää hengenahdis-
27 27 tusta. Allergisia haittavaikutuksia hoidetaan oireiden mukaisesti. (Verensiirron ABO 2008.) Verensiirron lisätessä verenkierron nestetilavuutta altistaa se potilaan verenkierron ylikuormittumiselle. Tämä tila voi johtaa sydämen vajaatoimintaan ja keuhkoödeemaan siihen alttiille potilaille. Myös tämä reaktio voi olla lievä tai vakava. (Verensiirron ABO 2008.) Akuutti keuhkovaurio (TRALI) alkaa nopeasti jopa alle kahden tunnin kuluessa verensiirron aloittamisesta ja erityisesti Octaplas -valmisteen siirron seurauksena. Sen aiheuttajaksi epäillään verenluovuttajan plasmassa olevia valkosoluvasta-aineita, jotka aiheuttavat potilaalle keuhkovaurioreaktion. Tyypillisesti näitä oireita saava potilas on vaikeasti perussairas ja/tai potilas on saanut massiivisen verensiirron. Edellä mainittujen syiden yhdistyessä TRALI-oireita voi olla hankala havaita. (Verensiirron ABO 2008; Hellstén 2006, 88.) Välitön hemolyyttinen reaktio voidaan todeta jo verensiirron alussa biologisen esikokeen yhteydessä, koska se ilmenee minuutin kuluessa aloittamisesta. Se on punasoluvasta-aineiden aiheuttama verensiirron haittavaikutus. Oireita ovat kuume, hengenahdistus, rinta- ja alaselkäkipu, levottomuus, verenpaineen lasku ja disseminoituneen intravaskulaarisen koagulaation (DIC) laukaisema vuototaipumus. Lisäksi oireina voivat olla virtsan muuttuminen punaiseksi tai virtsan erityksen loppuminen munuaisten toiminnan heikentyessä. (Aroviita & Koskinen 2007; Verensiirron ABO 2008.) Viivästynyt hemolyysi johtuu yleisimmin sekundaari-immunisaation vahvistamista punasoluvasta-aineista. Se ilmenee yhdestä kolmeen viikkoon verensiirrosta potilaan kellastumisena ja anemisoitumisena. Viivästyneen hemolyysin oireet ovat yleensä lieviä. (Aroviita & Koskinen 2007.) Anafylaktinen reaktio voidaan todeta jo biologisen esikokeen aikana, koska se ilmenee jo muutaman minuutin kuluttua verensiirron alkamisesta. Potilaalle kehittyy voimakkaita allergisia reaktioita, hengitysvaikeutta, verenpaineen laskua ja jopa tajuttomuutta. Yhtenä syynä voi olla IgA-puutospotilaan IgA:ta kohtaan muodostavat anti-iga-vasta-aineet, jotka reagoivat verivalmisteen plasmassa olevia IgA-luokan vasta-aineita kohtaan. (Aroviita & Koskinen 2007; Verensiirron ABO 2008.) Viivästynyt serologinen reaktio tarkoittaa verensiirron jälkeen muodostuneita vasta-aineita, jotka todetaan vain laboratoriotutkimuksissa ilman, että potilaalla todettaisiin lainkaan merkkejä hemolyysistä (Verensiirron ABO).
28 4.4 Toimenpiteet verensiirron haittavaikutuksia epäiltäessä 28 Hoitohenkilö tarkkailee koko verensiirron ajan potilasta ja kyselee häneltä hänen vointiaan ja tuntemuksiaan. Jos potilaalla epäillään vakavaa verensiirtoreaktiota, tulee verensiirto heti lopettaa. Tällöin tulee välittömästi tarkistaa onko kyseessä potilaan ja verivalmisteen välinen tunnistusvirhe. (Iivanainen ym. 2006, 443.) Mikäli kyseessä on ristiin vaihtuneen verivalmisteen siirto, tarkistetaan potilaan tiedot ja estetään toisen valmisteen siirto väärälle potilaalle (Aroviita & Koskinen 2007). Kun verensiirto joudutaan keskeyttämään, huolehditaan potilaan elintoiminnoista antamalla tarvittaessa välitöntä ensiapua (Iivanainen ym. 2006, 443). Epäiltäessä verensiirron haittavaikutusta verensiirto lopetetaan välittömästi ottamalla verensiirtolaitteen letku irti laskimokanyylista, joka kuitenkin jätetään paikalleen. Verensiirtolaite jätetään kiinni verivalmisteeseen ja letku suljetaan rullasulkijalla tai solmulla. Verivalmiste siirtolaitteineen pakataan puhtaaseen muovipussiin siirtolaitteen kontaminoitumisen välttämiseksi. Kontaminoituminen saattaa vaikeuttaa mahdollista myöhempää verensiirtoreaktion selvittelyä. (Huotari 1996, 43.) Veripalvelulain (2005) ja -asetuksen (258/2006) mukaan verensiirtoon liittyvä vakava haittavaikutus tai vaaratilanne pitää ilmoittaa Veriturvatoimistoon Veripalvelun ilmoituslomakkeella, jolla voi samalla pyytää haittavaikutuksen tutkimuksia (Aroviita & Koskinen 2007). Lievät haittavaikutustapaukset suositellaan tilastoitavaksi kunkin sairaalan verikeskukseen. Verikeskuksen tulee lähettää haittavaikutusten lukumäärät vuoden päätteeksi Veripalveluun. (Kliiniset laboratoriotutkimukset 2008> 2008, 104.) Potilaasta tulee ottaa veri- ja virtsanäytteet jatkotutkimuksia varten. Itse veriyksikkö toimitetaan letkuineen verikeskukseen jatkotutkimuksiin, jossa tutkitaan veriryhmän ja veriyksikön sopivuus. Tilanteesta tulee ilmoittaa hoitavalle lääkärille, jos hän ei itse suorita siirtoa. (Iivanainen ym. 2006, 443.) Haittavaikutus tilanne on hyvä läpikäydä hoitoyksikössä, jotta vaaratilanteiden toistuminen voidaan estää (SPR Veripalvelu 2008a). Verensiirron haittavaikutuksia rekisteröidään Veriturvatoimistossa. Lieviä haittavaikutuksia rekisteröidään enemmän kuin vakavia haittavaikutuksia (kuvio 1, sivu 29).
29 29 KUVIO 1. Verensiirron raportoidut lievät ja vakavat haittavaikutukset ajalta (mukaillen SPR Veripalvelu 2007, 26)